Þeir sem aka inn í Borgarnes norðanfrá geta ekki annað en tekið eftir myndarlegri jólasveina - og álfabyggð sem komin er í klettana ofan við neðstu húsin við Kvíaholt . Það eru íbúar tveggja neðstu húsanna við Kvíaholt sem eiga veg og vanda að skreytingunum sem setja afar skemmtilegan svip á aðkomuna að bænum . Annars vegar eru það hjónin Andrés Jóhannsson og Hrafnhildur Sigurðarsdóttir og hins vegar hjónin Júlíus Jónsson og Inga Kolfinna Ingólfsdóttir . Meðfylgjandi myndir voru teknar í hálfrökkri en skemmtilegast er að skoða þetta í myrkri því þá er engu líkara en brekkan og klettarnir séu á iði .